
VERORDENING OP GESONDHEIDSOORLASTE, 2012 

Verordening No.4, 2012 


VERORDENING 


Om voorsiening te maak vir die beheer oor gesondheidsoorlaste in die //Khara Hais 
munisipaliteit; en vir aangeieenthede wat daarmee in verband staan. 


DAAR WORD BEPAAL deur die //Khara Hais munisipaliteit, soos volg:- 
1 . Woordomskrywings 

In hierdie Verordening, tensy dit uit die konteks anders blyk, beteken: — 

"afval" enige stof of afvalmateriaal voortspruitend uit die gebruik van enige grond of 
perseel, uitgesluit gevaarlíke afval en gesondheidsorgafval; 

"afvalwater" water wat afval bevat, ingesluit riool, of water wat in kontak was met 
afvalmateriaal en mag insluit biodegradeerbare nywerheidsafvalwater en huishoudelike 
afvalwater; 

"bio-vergaanbare nywerheidsafvalwater’’ afvalwater wat hoofsaaklik organiese afval 
bevat voortspruitend uit nywerheidsaktiwiteite en persete, insluitend, maar nie beperk 
nie tot — 

(a) melkprosessering; 

(b) vervaardiging van vrugte- en groenteprodukte; 

(c) suikermeule; 

(d) vervaardiging en bottellering van sagte drankies; 

(e) waterbottellering; 

(f) produsering van alkohol en alkoholiese drank in brouerye, keiders of mouthuise; 

(g) vervaardiging van diervoedsel van plant- of dierprodukte; 

(h) vervaardiging van gelatien en gom uit huid, vel en bene; 

(i) abattoirs; 

(j) visprosessering; 

(k) voerplekke, en 

(l) looierye; 


“dierafval" die ontlasting, mis, uitwerpsels, afgeskeerde hare of vere, bene, horings, 
bloed en ingewande van ’n dier, voël of pluimvee; 

"gebou, struktuur of omheining” ’n gebou, struktuur of omheining soos, maar nie 
beperk nie tot, ’n stal, skuur, duiwehok, herberg, slaaphok, hok, kamp, kraal, koeistal, 
afdak, kamer, tent, voertuig, stroom, dam, poel, pan, afvoer of sloot (oop, toegemaak of 
omhein) opgerig of gebou in of op grond of ’n perseel, en wat gebruik word in verband 
met die aanhou van ’n dier deur ’n eienaar van ’n dier of eienaar of gebruiker van grond; 

"geraasbesoedeling” enige verandering in die omgewing wat veroorsaak word deur 
geraas afkomstig van enige aktíwiteit, insluitende konstruksie en die voorsiening van 
dienste, uitgevoer deur ’n persoon of ’n staatsorgaan, waar sodanige verandering ’n 
nadelige effek het op menslike gesondheid of welstand, of sodanige effek in die 
toekoms mag hê; 

“gesondheidsoorlas” onder meer, enige handeling, versuim of toestand wat na die 
méning van die Munisipaliteit skadelik vir die gesondheid of aanstootlik of nadelig is of 
wat wesenlik inbreuk maak op die gewone gemak of gerief van die publiek; 

"gevaariike afvai” afval met die potensiaai om, selfs in lae konsentrate, ’n nadelige 
effek op die omgewing en omgewingsgesondheid te hê as gevolg van die inherente 
toksikologiese, chemiese of fisisiese eienskappe daarvan; 

"huishoudeiike afvalwater” afvalwater afkomstig van huishoudelike en kommersiêle 
aktiwiteite en persele, en mag riool bevat; 

"okkupeerder" enige persoon wat enige perseel of gedeelte daarvan okkupeer ongeag 
die titel waaronder hy of sy aldus okkupeer, en sluit in — 

(a) enige persoon wat werklik okkupasie van daardie perseel het ; 

(b) enige persoon wetlik geregtig om daardie perseel te okkupeer; 

(c) in die geval van onderverdeling van daardie perseel en verhuring aan bewoners 
of verskeie huurders, die persoon wat die huur ontvang wat deur sodanige 
bewoners of huurders betaal word, hetsy op die persoon se eie rekening of as 
agent vir enige persoon daartoe geregtig of met ’n belang daarby 

(d) enige persoon wat die beheer of bestuur het van daardie perseel, insluitend die 
agent van enige sodanige persoon wanneer die persoon afwesig is van die 
Republiek van Suid-Afrika of sy of haar bewegings onbekend is; en 

(e) die eienaar van daardie perseel; 

“oordraagbare siekte” ’n siekte voortspruitend uit ’n infeksie as gevolg van 
patogeniese of toksiese agente voortgebring deur die infeksie, wat volg op die oordrag 
van die agent of die produk daarvan vanaf ’n besmette persoon, dier of lewelose 
reservoir na ’n ontvanklike gasheer, hetsy direk of indirek deur ’n tussenganger plant- of 
dieregasheer, draer of lewelose omgewing; 

“perseel” enige gebou, struktuur of tent tesame met die grond waarop dit geleë is en 
die aangrensende grond in verband waarmee dit gebruik word, en sluit in enige grond 
sonder enige gebou, struktuur of tent en enige voertuig, vervoermiddel of skip; 

“persoon” ’n natuurlike en regspersoon, insluitend maar nie beperk nie tot, ’n 
assosiasie van persone, ’n vennootskap en 'n maatskappy; 

“munisipaliteit” Die //Khara Hais Munisipaliteit . 

2. Gesondheidsoorlas 

2.1 ’n Gesondheidsoorlas ontstaan of kom voor indien enige van die volgende op grond of 
’n perseel plaasvind; 

(a) ’n waterpoel, sloot, geut, misput of hoop wat so vuil is of in so ’n toestand is of so 
gëleê of gebou is dat dit skadelik of gevaarlik is yir gesondheid; 

(b) ’n ophoping van afval of ander stof ontstaan wat skadelik of gevaarlik is vir 
gesondheid; 

(c) waar rioolslyk weggedoen of op so ’n manier benut word wat nie voldoen nie aan 
die riglyne vir die benutting en wegdoening van vuilwaterslyk soos afgekondig 
deur die Departement van Waterwese en Bosbou, soos van tyd tot tyd deur die 
Departement hersien; 

(d) ’n gebou, struktuur of omheining — 

(i) so gebou of geleë is, of gebruik of gehou word om gevaarlik vir 
gesondheid te wees; 

(ii) gehou of toegelaat word om te bly in ’n toestand wat nadelig of gevaarlik 
vir gesondheid is; of 

(iii) besmet met peste of ongediertes of in ’n toestand is wat bevorderlik is vir 
die uitbroei van peste of ongediertes; 

(e) ’n gebou, struktuur of omheining opgerig word sonder om eers enige 
uitwerpsels, dier- of plantafval weggedoen op die grond of perseel, op ’n 
goedgekeurde wyse te verwyder of te ontsmet; of 

(f) ’n gebou of struktuur afgebreek word sonder om eers alle ongediertes uit te roei; 

(g) ’n gebou of enige ander perseel geokkupeer word waarvoor geen behoorlike en 
voldoende drinkwater beskikbaar is nie; 

(h) ’n gebou of enige ander perseel geokkupeer word waarvoor toiletgeriewe 
ingevolge die Wet op Nasionale Bouregulasies en Boustandaarde, 1977 (Wet 
103 van 1977) nie beskikbaar is nie; 

(i) ’n gebou of enige ander perseel geokkupeer word wat nie geventileer is nie 
ingevolge die Wet op Nasionale Bouregulasies en Boustandaarde, 1977 (Wet 
103 van 1977); of 

(j) ’n gebou of enige ander perseel nie geventileer word om enige gegenereerde 
gasse, dampe, stof of ander onsuiwerhede wat gevaarlik vir gesondheid is, te 
vernietig of onskadelik te stel nie; 

(k) 'n gebou of enige ander perseel so oorbeset, belig of geventileer is dat dit 
skadelík of gevaarlik ís vir die gesondheid van werknemers wat daarin of daarop 
in diens is, of veroorsaak of aanleiding gee tot reuke of uítvloeiíngs wat gevaarlik 
vir gesondheid is; 

(l) toestande bestaan wat bevorderlik is en aanleiding gee tot die verspreiding van 
’n oordraagbare siekte; 

(m) organiese stowwe of diere-afval gebruik of gehou word op ’n wyse wat vektor, 
ongediertes, of peste lok soos, maar nie beperk nie tot rotte, muise, vlieë en 
muskiete; 

(n) onhigiëniese toestande ontstaan op enige deel van die grond of perseel wat 
nadelig of gevaarlik vir gesondheid kan wees; 

(o) ’n karkas of oorblyfsels van ’n dier, voël of waterplante of enige dierafval 
onbegrawe bly of nie paslik weggedoen word nie vir meer as 24 uur nadat dit 
doodgegaan het. 

(p) enige handeling of versuim teenstrydíg met enige Wet, met inbegrepe van enige 
magtiging, regulasies, voorskrifte of voonwaardes uitgevaardíg in terme van 
sodanige Wet. 

2.2 'n Gesondheidsoorlas bestaan indien — 

(a) peste, ongediertes. vektor, van watter bron ookal, op grond of persele bestaan; 

(b) enige ander aktiwiteit, toestand of ding wat ingevolge enige wet as ’n 
gesondheidsoorlas verklaar is, op grond of ’n perseel bestaan of ontstaan of 
daarvan afkomstig is. 

3. Verbod op skepping, bestaan of voorkoms van ’n gesondheidsoorlas 

3.1 Geen persoon mag in enige gebied binne die regsgebied van die munisipaliteit — 

(a) ’n gesondheidsoorlas skep nie; 

(b) enige handeling verrig wat ’n gesondheidsoorlas kan veroorsaak nie; 

(c) ’n aktiwiteit, gebeurtenis of funksie organiseer, toelaat of toestaan in of op grond 
of ’n perseel, of grond of ’n perseel gebruik, teweegbring, toelaat of toestaan om 
gebruik te word vir ’n doel wat vanweë die aard daarvan of andersins of uit 
hoofde van gevolge ’n gesondheidsoorlas skep of moontlik kan skep nie; 

(d) tensy hy of sy gemagtig is of by wet toegelaat is om so te doen of dit doen met 
die skriftelike goedkeuring van die munisipaliteit en ooreenkomstig enige 
voorwaardes opgelê deur die munisipaliteit — 


(i) enige materiaal, voorwerp of ding wat moontlik ’n gesondheidsoorlas kan 
skep, in 'n openbare plek aktiveer, hanteer of gebruik nie; 

(ii) enige materiaal, voorwerp of ding of enige vloeistof of soliede bestandeel 
wat vanweë die aard daarvan of uit hoófde van die wyse van sy 
presentering of hantering, ’n gesondheidsoorlas kan skep, in ’n openbare 
plek bekendstel of hanteer nie; 

(e) enige afkeurenswaardige materiaal of ding, vloeistof of solied, wat gevaarlik vir 
gesondheid is of kan word, deur of in enige straat of openbare plek dra, vervoer 
of toelaat of toestaan om gedra of vervoer te word, tensy sodanige 
afkeurenswaardige materiaal of ding bedek is met ’n paslike materiaal om die 
skepping van enige gesondheidsoorlas te voorkom; 

(f) deur ’n handeling direk of indirek of deur nalatigheid toelaat dat ’n 
gesondheidsoorlas geskep word of voortduur nie. 

3.2 Enigeen wat ’n bepaling van subartikel (1) oortree, begaan ’n misdryf. 

4. Verpligting om ’n gesondheidsoorias te verwyder of te verminder 

4. 1 Die eienaar, okkupeerder of gebruiker van grond of ’n perseel moet — 

(i) verseker dat 'n gesondheidsoorlas nie op sy of haar grond of perseel bestaan of 
voorkom nie; en 

(ii) binne 24 uur van bewuswording van die bestaan van ’n gesondheidsoorlas op 
die grond of perseel, die bestaan van die gesondheidsoorlas aan die 
munisipaliteit rapporteer en die gesondheidsoorlas verwyder. 

(b) Die eienaar van grond of ’n perseel moet verseker dat ’n gesondheidsoorlas 
soos omskryf in artikel 3(1 )(j), (k) en (I) nie op sy of haar grond of perseel 
voorkom nie, en binne 24 uur van bewuswording van die bestaan van ’n 
gesondheidsoorlas op die grond of perseel, die bestaan van die 
gesondheidsoorlas aan die munisipaliteit rapporteer en die gesondheidsoorlas 
verwyder. 




PROVINSIE NOORD-KAAP 

BUITENGEWONE PROVINSIALE KOERANT, 12 DESEMBER 2012 


No. 1 652 279 


6 

(c) Die eienaar, okkupeerder of gebruiker van grond of 'n perseel moet, vir 
doeleindes van subartikel (1)(a), ter verwydering of vermindering van die 
hoeveelheid — 

(i) vlieë, bestepraktykmetodes gebruik; 

(ii) muskiete — 

(aa) geakkumuleerde water ten minste een maal elke sewe dae laat afvoer; 
(bb) bestepraktykmetodes gebruik om muskiete en hulle larwes te beheer; 


(cc) in die geval van putte, ’n muskietbestande bedekking en pomp te 
voorsien; 

(dd) oor tenks, vate en soortgelyke houers waarin muskiete mag broei, 
muskietbestande bedekkings of muskietgaasdraadskerms pas op ’n 
wyse wat verhoed dat muskiete toegang tot die water wat daarin gehou 
word, verkry; 

(ee) gereeld verstopte of ingesakte geute en afvoerpype skoonmaak sodat 
staande water nie daarin kan akkumuleer nie; en 

(iii) ongediertes, muisvalle of ongediertegif gebruik of enige ander 
bestepraktykmetodes. 

4.2 Die eienaar, okkupeerder of gebruiker van grond of ’n perseel moet verseker dat elke 
put, gat, kuil, reservoir, dam of uitgrawing daarop op ’n wyse of met enige stof gevul is 
wat kan veroorsaak dat 'n aangrensende put, boorgat of ondergrondse waterbron 
besoedel of besmet word nie. 

4.3 Die okkupeerder moet toesien dat alle afval geplaas word in vullishouers voorsien deur 
die eienaar of die verantwoordelike gesag om weggedoen te word op die wyse beoog by 
artkel 27. 

4.4 Die eienaar, okkupeerder of gebruiker van grond of ’n perseel moet met enige 
gevaarlike materiaal of bestanddele wegdoen op ’n wyse nie ’n gesondheidsoorlas sal 
veroorsaak of ’n waterliggaam, waterbron, boorgat of ondergrondse waterbron sal 
besoedel nie. 

4.5 Die eienaar, okkupeerder of gebruiker van grond of ’n perseel wat ’n bepaling van 
subartikel (1), (2) en (4), of die okkupeerder wat ’n bepaling van subartikel (3) oortree, 
begaan ’n misdryf. 

5. Strafbepaling 

Enige persoon wat enige van die voorafgaande artikels oortree of weier om gehoor te 
gee aan ‘n bevel wat wettig daarkragtens gegee is, is aan ‘n misdryf skuldig en by 
skuldigbevinding strafbaar met ‘n boete of gevangenisstraf van hoogstens een jaar, of 
met beide ‘n boete en met daardie gevangenisstraf. 

6. Kort titel 

Hierdie Verordening heet die Verordening op gesondheidsoorlaste, 2012. 




